# Clark Ádám

### A Wikipédiából, a szabad lexikonból.

Clark Ádám

Clark Ádám (1811. augusztus 14, Edinburgh - 1866. június 23. Buda ) skót mérnök, építész, a budapesti Lánchíd és alagút tervezője

## [szerkesztés] Élete

1834-ben Széchenyi Istvánnal jött Magyarországra a Duna szabályozásához szükséges gépek felállítása végett, majd visszatért hazájába. 1839-ben megbízást kapott névrokonától, Tierney William Clark-től, a Lánchíd tervező főmérnökétől a híd felépítésének vezetésére, amit 1842-49 között hajtott végre. Magyarországon telepedett le. 1847-ben az Országos Közlekedési Bizottság tanácsadója, 1848-ban Széchenyi mellett a Közmunkák Minisztériumának műszaki tanácsosa volt. A szabadságharc idején, mikor Hentzi osztrák tábornok szorult helyzetében fel akarta robbantani a Lánchidat, kinyittatta a Duna és a Lánchíd lánckamrái közt levő zsilipeket, a szivattyúkat pedig összetörette. A lánckamrákhoz így nem lehetett hozzáférni, ezért Hentzi a puskaporos hordókat magára a hídra rakatta. Május 21-én a hordókat felrobbantották, de a hídban nem sok kárt tudtak tenni. 1852-ben megtervezte a budai alagutat, s azt 1857-re elkészítette.

Nyomtatásban megjelent munkája: Einige Worte über den Bau der Ofner-Pesther Kettenbrücke. Pest, 1843.

## [szerkesztés] Források

- Lipthay Sándor: Gr. Széchenyi István műszaki alkotásai (Bp., 1896);
- Zelovich Kornél: Széchenyi mérnöki alkotásai (Monum. Hung. Technics 2., Bp., 1921); Farkas Elémérné: C. A. (Budapest, 1966. 3. sz.).

- Szinnyei József: Magyar írók élete és munkái, Arcanum, Budapest, 2000, ISBN 9638602996

| Ez az életrajzi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../c/l/a/Clark_%C3%81d%C3%A1m_4a10.html"

Kategóriák: Mérnökök | Csonkok (életrajz) | Csonkok 2006 októberéből

##### Views

- Szócikk
- Vitalap
- Aktuális változat

##### Keresés